# Autores e historial

Este proxecto foi iniciado por Paul Hensgen como un dos seus proxectos na universidade. O nome orixinal da aplicación era UML Modeller. Paul fixo todo o desenvolvimento até finais de 2001 cando o programa acadou a versión 1.0.

A versión 1.0 xa oferecía moitas funcionalidades, pero tras a revisión do proxecto na Universidade onde Paul estudaba, outros desenvolvementes puideron unirse e comezar a facer importantes contribucións a UML Modeller, como trocar dun formato binario de ficheiro a un ficheiro &XML;, soportar máis tipos de Diagramas &UML;, Xeración de código e Importación de código, só por citar unhas poucas.

Paul tivo que retirarse da equipa de desenvolventes no verao de 2002, pero, como sóftware libre e de código aberto, o programa continúa a mellorar e evoluír xa que está a ser mantido por un grupo de desenvolventes de diferentes partes do mundo. En setembro de 2002 o proxecto mudou o nome de &UML; Modeller para &umbrello;. Hai varias razóns para o troco do nome, sendo as máis importantes que só uml —como era comunmente coñecido— era xenérico de máis e causaba problemas nalgunhas distribucións. Outra razón importante é que os desenvolventes pensan que Umbrello é un nome moito mellor.

O desenvolvimento de &umbrello; e as discusións acerca de aonde debe dirixirse o desenvolvimento das futuras versións, é aberto e realízase en internet. Se desexa contribuir ao proxecto, non dubide en contactar cos desenvolventes. Hai moitos xeitos nos que pode axudar a &umbrello;:

- Informando de erros ou enviando suxestións

- Corrixindo erros ou engadindo funcionalidades

- Escribindo documentación ou traducíndoo a outros idiomas

- E por suposto... programando con nós!

Como pode ver, hai moitos de axudar. Todos son moi importantes e calquera é benvido para participar.

Os desenvolventes de &umbrello; poden ser localizados en uml-devel@lists.sourceforge.net.