John
Cirillo

# Día xuliano

Os días xulianos son unha maneira de calcular a data actual cun reconto sinxelo do número de días que teñen pasado desde unha data remota e arbitraria. Este número de días chámaxe día xuliano (abreviatura DX). O punto de inicio DX=0 é o 1 de xaneiro de 4713 AdC (ou -4712, dado que non existiou o ano 0). Os días xulianos son moi útiles porque fan doado determinar o número de días entre dous acontecementos simplemente subtraindo os seus números de día xuliano. Este cálculo é difícil co calendario normal (gregoriano) porque os días se agrupan en meses, que conteñen un número variábel de días e hai a complicación engadida do anos bisextos.

A conversión entre o calendario normal (gregoriano) e os días xulianos e viceversa é mellor deixarlla a un programa especial escrito para isto, como a Astrocalculadora do &kstars;. Porén, para quen lle interese, velaquí un exemplo sinxelo dun convertidor de días gregorianos a xulianos.

DX = D - 32075 + 1461*( A + 4800 + ( M - 14 ) / 12 ) / 4 + 367*( M - 2 - ( M - 14 ) / 12 * 12 ) / 12 - 3*( ( A + 4900 + ( M - 14 ) / 12 ) / 100 ) / 4

onde D é o día (1-31), M é o mes (1-12) e A é o ano (1801-2099). Percibe que esta fórmula só funciona para as datas entre 1801 e 2099. As datas máis remotas requiren unha transformación máis complicada.

Un exemplo de día xuliano é: DX 2440588, que corresponde ao 1 de xaneiro de 1970.

Tamén se poden empregar os días xulianos para expresar a hora; a hora do día exprésase como fracción dun día completo, sendo as 12.00 do mediodía (non da medianoite) o punto cero. Polo tanto, as 3.00 das tarde do 1 de xaneiro de 1970 son DX 2440588.125 (dado que as 3.00 da tarde son tres horas despois do mediodía e 3/24 = 0,125 días). Observa que o día xuliano se determina sempre a partir da Hora universal e non da hora local.

Os astrónomos empregan certos valores dos días xulianos como puntos de referencia importantes chamados épocas. Unha época moi empregada é a chamada J2000, o día xuliano 1 de xaneiro de 2000 ás 12.00 do mediodía = DX 2451545.0.

Hai moita máis información sobre os días xulianos disponíbel na internet. Un bon punto de partida é o Observatorio Naval dos EUA. Se este sitio non estiver disponíbel cando leas isto, tenta procurar por día xuliano no motor de procuras favorito.