# Ferramenta Que pasa esta noite?

A ferramenta Que pasa esta noite?
Que pasa esta noite?

A ferramenta Que pasa esta noite? (WUT) mostra unha listaxe dos obxectos que serán visíbeis á noite en calquera lugar en calquera data. Por omisión, a data e o lugar tómanse da configuración actual da xanela principal, mais pódese alterar calquera dos dous valores cos botóns Mudar a data e Mudar o lugar da parte superior da xanela da ferramenta Que pasa esta noite?

Esta ferramenta tamén mostra un breve almanaque de datos da data seleccionada: as horas de ascensión e de ocaso do Sol e a Lúa, a duración da noite e a fracción iluminada da Lúa.

Por baixo do almanaque é onde se mostra a información sobre os obxectos. Estes organízanse en categorías de tipos. Ao seleccionar un tipo de obxecto na caixa chamada Escoller unha categoría móstranse todos os obxectos dese tipo que están por riba do horizonte na noite seleccionada na caixa chamada Obxectos coincidentes. Por exemplo, na imaxe seleccionouse a categoría Planetas e móstranse os catro planetas que se ven na noite seleccionada (Marte, Neptuno, Plutón e Urano). Cando se selecciona un obxecto da lista, móstranse as súas horas de ascensión, ocaso e tránsito no panel inferior dereito. Alén disto, pódese premer o botón Detalles dos obxectos para abrir a Xanela de detalles dos obxectos dese obxecto.

Por omisión, Que pasa esta noite? mostra os obxectos que están por riba do horizonte entre o solpor e a medianoite (isto é, até a medianoite). Pódese escoller que se mostren os obxectos que se ven entre a medianoite e o mencer (nas primeiras horas) ou entre o lusco-fusco e o mencer (a calquera hora da noite) co menú despregábel que hai perto da parte superior da xanela.