Daniel
Naber

     daniel.naber@t-online.de

David
Rugge

     davidrugge@mediaone.net

Marc
Mutz
Klarälvdalens Datakonsult AB

     mutz@kde.org

Michel
Boyer de la Giroday

     michel@kdab.net

Xosé
Calvo

Tradutor do proxecto Trasno
2004-07-13
1.7

# Configurar o &kmail;

## Información xeral

A fiestra de configuración do &kmail; permite configurar o &kmail; de moitos xeitos. Pódese acceder a ela mediante Configuración Configurar &kmail;....

Divídese en seis páxinas, representada cada unha delas por unha das iconas da lista da banda esquerda do diálogo. As páxinas descríbense en detalle embaixo.

O diálogo ten varios botóns:

Axuda

  Isto fai que o manual se abra na páxina axeitada.

Valores predeterminados

  Isto fai que as opcións de configuración da páxina actual volvan aos seus valores por omisión.

Cargar Perfil...

  Isto abre un diálogo que ofrece varios perfís de configuración. Pódeos empregar como puntos de partida para a súa configuración persoal.

Restaurar

  Isto desfai todas as alteracións que se fixesen desde a última vez que se gardaron as opcións.

Aceitar

  Isto garda a configuración e fecha o diálogo de configuración.

Aplicar

  Isto garda a configuración sen fechar o diálogo de configuración.

Cancelar

  Isto fecha o diálogo de configuración sen gardar as alteracións que se fixesen.

## Páxina Identidades

Pódese atopar unha introdución rápida á páxina Identidades na sección Iniciación.

Esta páxina permite crear unha ou máis Identidades, &ie; combinacións de nome, enderezo de correo electrónico e outras opcións. Por exemplo, pódese crear unha identidade para a comunicación profesional e outra para a comunicación persoal. Se vostede dispón de máis dun enderezo de correo electrónico, pode crear unha identidade por enderezo. Poderá seleccionar unha identidade para cada mensaxe.

A páxina consiste nunha listaxe de identidades e botóns para xestionalas. A listaxe de identidades mostra sempre como mínimo unha identidade, que é a identidade Predeterminada.

Para engadir unha identidade nova á listaxe de identidades, prema o botón Engadir.... Aparecerá o diálogo Nova Identidade.

### O diálogo Nova Identidade

Ten que introducir o nome da nova identidade no campo Nova entidade. Este será o nome que se mostre na listaxe de identidades.

Pode escoller como se ha de inicializar a identidade seleccionando unha das tres opcións que hai no centro do diálogo:

Con campos baleiros

  Límpanse ou énchense cos valores normais todos os campos da nova identidade.

Usar as opcións do Centro de Control

  Utilízase a configuración do perfíl por de correo por omisión do Centro de Control (pódese modificar en Internet e Rede Correo electrónico no Centro de Control).

Duplicar unha entidade existente

  Copia todos os campos dunha identidade xa existente. Pódese escoller a identidade que se quere copiar seleccionando a entrada correspondante no menú despregábel Identidades existentes.

### Xeral

A pestana Xeral permite especificar algunhas opcións básicas da identidada seleccionada nese momento.

O seu nome

  Introduza aquí o seu nome completo (o que se chama ás veces nome a mostrar). Ainda que este campo non é estritamente obrigatorio, recoméndase introducir aquí o valor correcto.

Organización

  Introduza aquí o nome da organización para a que traballa. Este campo é opcional.

Enderezo de correo electrónico

  Introduza aquí o seu enderezo de e-mail, &ie; algo parecido a `xan@exemplo.com`.

#### Exemplo

Se o seu enderezo é Xan Moure <xan@exemplo.com> ha de introducir `Xan Moure` no campo O seu nome e `xan@exemplo.com` no campo Enderezo de correo electrónico.

### Criptografía

A pestana Criptografía permite especificar chaves &openpgp; e &smime; asociadas con esta identidade, así como escoller o formato de mensaxe (criptográfico) preferido que se queira empregar.

Chave de asinado OpenPGP

  Aquí pódese seleccionar a chave que se queira utilizar ao asinar con &openpgp; mensaxes escritas con esta identidade.

  Para maior brevidade, só se mostra o id curto das chaves seleccionadas. Se se pasa co rato por riba da listaxe aparece máis información nunha xaneliña.

  Para limpar a etiqueta prema o botón Limpar.

  Para alterar a chave seleccionada, prema o botón Cambiar.... Aparece un diálogo no que se listan todas as chaves &openpgp; secretas e é posíbel escoller a que se queira utilizar.

Chave de cifrado OpenPGP

  Aquí pódese seleccionar a chave coa que cifrar con &openpgp; as mensaxes cando esta identidade e están activas. Esta chave úsase tamén para a función do Compositor.

  Para modificar a chave seleccionada, prema o botón Cambiar.... Aparece un diálogo no que se listan todas as chaves &openpgp; atopadas no seu chaveiro e é posíbel escoller a que se queira utilizar.

  Pódese limpar a lista de chaves e obter máis información acerca delas do mesmo xeito que o descrito para .

Certificado de asinado &smime;

  Aquí pódese seleccionar a chave que se queira utilizar ao asinar con &smime; mensaxes escritas con esta identidade.

  Para alterar o certificado seleccionado, prema o botón Cambiar.... Aparece un diálogo no que se listan todos os certificados &smime;secretos e é posíbel escoller o que se queira utilizar.

  Pódese limpar a lista de certificados e obter máis información acerca delas do mesmo xeito que o descrito para .

Certificado de cifrado &smime;

  Aquí pódese seleccionar o certificado que se queira utilizar aocifrar mensaxes con &smime; cando esta identidade e estean activas.

  Para alterar o certificado seleccionado, prema o botón Cambiar.... Aparece un diálogo no que se listan todos os certificados de cifrado &smime; que se atopen na súa caixa de chaves local e é posíbel escoller o que se queira utilizar.

  Pódese limpar a lista de certificados e obter máis información acerca delas do mesmo xeito que o descrito para .

Formato preferido para o cifrado de mensaxes

  Aquí pódese escoller o formato de mensaxes criptográfico que se quere utilizar por omisión con esta identidade.

  Pódese escoller calquera dos catro formatos que acepta o &kmail; ou deixar a opción na configuración por omisión recomendada de Calquera, que escollerá un formato axeitado baseado nos destinatarios da mensaxe, ou pode chegar mesmo a crear dúas copias da mensaxe, unha asinada e/ou cifrada con &smime; e a outra asinada e/ou cifrada con &openpgp;.

### Avanzado

A pestana Avanzado permite especificar algunhas opcións raramente empregadas ou especializadas da identidade seleccionada nese momento.

Enderezo de resposta

  Introduza o enderezo ao que se han de enviar as respostas ás súas mensaxes. Encha este campo só se é distinto do seu enderezo normal (o que se especifica en Nome e Enderezo de correo electrónico na pestana Xeral), dado que, por omisión, as respostas diríxense xa ao enderezo do remitente.

  Este campo só é útil se quere que as respostas ao seu correo vaian a algún sitio distinto do seu enderezo de correo normal, &eg;, se vai utilizar esta identidade para enviar mensaxes desde un enderezo de correo que non pode recibir mensaxes. Teña en conta que algunhas listas de correo omiten este cabezallo co seu enderezo de publicación para se aseguraren de que as respostas van á lista no canto de aos individuos. En consecuencia, a utilidade deste campo é moi limitada e habería que usalo só en raras ocasións.

Enderezo BBC

  Pode tamén introducir un enderezo ao que enviar copias ocultas das súas mensaxes. Teña en conta que un só se envía unha copia oculta (BBC) a este enderezo cando se activa Vista BCC ao redixir unha mensaxe. Se quere enviar un BCC facendo caso omiso desta opción, ha de mirar a pestana Cabeceiras da páxina Compositor.

Cartafol de mensaxes enviadas

  Seleccione o cartafol no que quere que se arquive o correo cando o envíe usando esta identidade. Os usuarios de IMAP deberían considerar modificar isto para un cartafol IMAP, para que así o seu correo enviado se almacene nun servidor no canto dun cartafol local. Así poden acceder a esas mensaxes desde unha localización diferente.

  Pódese controlar máis finamente onde arquivar as mensaxes enviadas creando un filtro de mensaxes correspondente que se aplique ás mensaxes saintes.

Cartafol de borradores

  Seleccione o cartafol no que arquivar os borradores cando utilice esta identidade. Os usuarios de IMAP deberían considerar cambiar isto para un cartafol IMAP para que os borradores se almacenen nun servidor no canto dun cartafol local. Deste xeito poden continuar facilmente a traballar nos seus borradores desde un sitio distinto.

Transporte especial

  Seleccione ou introduza un servidor SMTP alternativo para utilizar cando se envíen mensaxes con esta identidade.

  Ha de configurar primeiro os servidores de correo sainte antes de os poder escoller da lista. Pódese facer na pestana Envío da páxina Contas.

### Sinatura

Esta pestana permite especificar unha asinatura (chamada ás veces rodapé ou descargo de responsabilidade) para engadir a cada mensaxe que se envíe utilizando esta identidade.

Este tipo de sinatura non ten nada que ver coas sinaturas (dixitais) para as que pode escoller as chaves na pestana Criptografía. Non é un nome axeitado o de sinatura mais, dado que o termo xa se utiliza por todas partes, mantense esta denominación. Lembre simplemente que estas sinaturas e as sinaturas dixitais son dúas cousas completamente diferentes.

Seleccione a opción Activar sinatura se quere poder engadir unha sinatura cando use esta identidade. Para engadila automaticamente a cada mensaxe nova tamén terá que seleccionar Inserir automaticamente a sinatura na páxina de configuración do Compositor.

O &kmail; pode obter o texto da sinatura de varias fontes. O modo tradicional en Unix consiste en ler o texto dun ficheiro chamado `.signature` que está no seu directorio persoal. O ficheiro pódese compartir entre varios programas, de xeito que poida utilizar a mesma sinatura en cada programa de correo electrónico que utilice.

Para ler o texto dun ficheiro de texto seleccione Obter texto de sinatura dun ficheiro. Introduza o nome do ficheiro no campo de edición Especificar ficheiro ou prema o botón que hai á súa dereita para examinar o sistema de ficheiros. Se quere modificar o ficheiro, prema o botón Editar Ficheiro.

O &kmail; pode ler tamén o texto de sinatura da saída dun comando. Así, pódense empregar programas como `fortune` para crear un texto de sinatura novo para cada mensaxe. Cóllese todo o que o programa imprime en stdout (saída estándar) e emprégase como texto de asinatura.

Para ler o texto da saída dun comando, seleccione Obter texto da sinatura da Saída do Comando. Introduza o comando (preferentemente co camiño completo) no campo de edición Especificar comando.

Como terceira opción, pode introducir o texto da sinatura directamente no diálogo de configuración do &kmail;. Para facelo, seleccione Obter texto da sinatura do campo de embaixo e introduza o texto na caixiña que aparece.

Por convención, na internet as sinaturas sepáranse do corpo da mensaxe cunha liña que contén só os tres caracteres -- (hífen, hífen, espazo). O &kmail; engadirá automaticamente esta liña ants do texto da sinatura de non estar xa presente no propio texto da sinatura.

Se non quere que o &kmail; engada automaticamente este separador, simplemente engádallo vostede mesmo ao texto da sinatura.

## Páxina Contas

Pódese atopar unha introdución rápida á páxina Contas na sección Configurar a súa Conta.

Esta páxina permite crear unha ou máis contas (de recepción e de envío), &ie; combinacións de servidores de correo, información de acceso e outras opcións. O típico é crear unha conta de envío (empregada para enviar mensaxes) e unha de entrada (empregada para obter mensaxes). Pódense, porén, crear tantas contas como se queira, e asignar cada unha a unha a identidades diferentes ou decidir para cada mensaxe.

### Envío

A pestana Envío permite definir servidores novos de correo sainte e configurar algunhas opcións comúns.

Para información básica, consulte Configurar a súa Conta: Envío.

Cando prema Engadir... ou Modificar..., abriránse os diálogos Engadir transporte ou Modificar transporte, respectivamente. Para enviar mediante sendmail ou programas semellantes, pódese especificar un nome e a localización do programa `sendmail`. Para SMTP pode especificar Nome, Servidor e Porto no servidor. O servidor require autenticación activará os campos Login e Contrasinal e os botóns Método de autenticación da pestana Seguranza. Se non está seguro acerca da configuración de seguranza pode facer que o &kmail; probe cal é a mellor configuración usando Comprobar Que Recoñece o Servidor.

Confirmar previamente ao envío mostrará unha petición de confirmación cada vez que vaia enviar unha mensaxe.

Enviar mensaxes no cartafol de saída permite especificar cando se han enviar as mensaxes en agarda, &ie; as mensaxes no cartafol de saída pendentes de enviar. Pode escoller entre:

Nunca automaticamente

  As mensaxes en agarda só se enviarán se selecciona Ficheiro Enviar mensaxes en agarda.

Nas Comprobacións Manuais de correo electrónico

  As mensaxes en agarda enviaránse despois das comprobacións manuais de correo, &eg; con Ficheiro Comprobar Correo. Pódense, por suposto, enviar manualmente as mensaxes en agarda con Ficheiro Enviar mensaxes en agarda.

En Todas as Comprobacións de correo electrónico

  As mensaxes en agarda enviaranse despois de todas as verificacións de correo novo, &ie; despois das verificacións de correo automáticas e manuais. Pode, claro, enviar tamén as mensaxes en agarda con Ficheiro Enviar mensaxes en agarda.

O Método de envío por defecto permite definar o que acontece cando se envía unha mensaxe. Se selecciona Enviar agora, a mensaxe envíase para o servidor inmediatamente, mentres que se selecciona Enviar máis tarde, a mensaxe ponse en fila de espera no cartafol de saída para ser enviada posteriormente co comando Ficheiro Enviar Mensaxes en Agarda ou automaticamente cando comprobe o seu correo, dependendo da configuración de Enviar mensaxes no cartafol de saída de enriba.

A Propiedade da mensaxe permite seleccionar como é que se codificará a mensaxe cando se envíe. Permitir 8-bit significa que o &kmail; enviará a mensaxe en ASCII de 8 bits, o que significa que os todos os caracteres especiais, como as letras acentuadas, enviaranse tal e cal. Se selecciona Cumpre con MIME (Citas Imprimíbeis), os caracteres especiais codificaranse empregando as codificacións padrón do &MIME;, o que poden ser máis portábeis para os sistemas de correo distintos do ASCII de 8 bits. Recomendamos utilizar Cumpre con MIME.

Mesmo coa opción Permitir 8-bit seleccionada, o &kmail; utilizará a codificación Cumpre con MIME nalgunhas situacións, por exemplo para enviar mensaxes asinadas con criptografía.

O Dominio por defecto permite especificar o nome do dominio que se ha usar para completar os enderezos de correo que consistan só no nome do destinatario de correo. Por exemplo, cando configure o dominio por omisión como kde.org, as mensaxes que lle envíe a xanmoure enviaranse a xanmoure@kde.org.

### Recepción

Para a información básica, vexa Configurar a súa Conta: Recepción.

Comprobar o correo no inicio permite especificar se KMail deberá verificar o correo novo logo de terse iniciado.

Con Notificación de Correo Novo pódese configurar como é que o &kmail; notificará que chegaron mensaxes novas: Pitido toca un son curto; se estiver activado Notificación de correo novo detallada, entón o &kmail; mostrará o número de mensaxes novas de cada cartafol se vostede escolleu que se lle notificase cun diálogo. As opcións de notificación máis avanzadas, como a presentación dunha xanela ou a execución dun comando, están disponíbeis através do botón Outras Accións.

## Páxina da Aparencia

### Fontes

Esta sección permite alterar o tipo, o tamaño e a codificación dos tipos de letra usados. O Corpo da Mensaxe configura o tipo de letra para a área de lectura da mensaxe, o Compositor muda o tipo de letra usado para escribir as mensaxes na xanela de composición. Existe un elemento separado para a Lista de Mensaxes - Campo da Data para poder escoller un tipo de letra monoespazado para o campo de data ser máis lexíbel.

### Cores

Esta sección permite alterar a cor do texto. A opción Reciclar cores en textos con moitas citas aniñadas significa que mesmo o texto que se cite máis de tres veces aparecerá en cores. Lémbrese que as cores do Texto citado só funcionan no lector de mensaxes, non no compositor.

### Formato

Amosar a barra de estado HTML activa a barra do lado esquerdo da área de lectura, que indica se unha mensaxe estáen &html; ou non. Isto é importante porque as mensaxes en &html; poden imitar a aparencia dunha mensaxe asinada e cifrada, polo que deberá ser consciente do feito de que está a ler unha mensaxe en &html;. A barra de estado de &html; en si non é influenciada polo código &html; da mensaxe.

A sección Disposición da Fiestra permite escoller a disposición dos elementos na xanela principal. Pódese escoller se se quere ter o Panel de Previsualización da Mensaxe ou non o ter de todo.

A opción Visor da Estrutura da Mensaxe permite escoller cando estará visíbel o visor da estrutura: o visor da estrutura é a parte da xanela principal que permite acceder a todas as partes dunha mensaxe. Non amosar nunca desactiva o visualizador da estrutura (lémbrese que pode ainda así acceder aos anexos como iconas), Amosar sempre mostra o visor da estrutura mesmo se só hai unha parte de texto simple. Amosar só para as mensaxes que non sexan texto en limpo mostra o visor da estrutura só se ten sentido, &ie; se a mensaxe actual ten anexos ou partes en &html;.

### Cabeceiras

Coa opción Amosar o tamaño das mensaxes seleccionada, existirá outra columna na área de cabeceiras que mostra o tamaño das mensaxes.

Amosar iconas de cifrado engade máis información de estado ás columnas do Asunto no panel de cabeceiras: cada mensaxe que fose asinada terá unha pequena icona Asinada diante do asunto e cada mensaxe que fose cifrada terá unha pequena icona Cifrada diante do asunto. Repare que ten que seleccionar unha mensaxe logo antes de estas iconas apareceren; até entón só se mostrarán símbolos de interrogación.

Lista de mensaxes por fíos pon todas as mensaxes no panel de cabeceiras nunha especie de árbore, de modo que as respostas a unha mensaxe estean directamente por baixo desa mensaxe.

Con Opcións do Agrupamento de Mensaxes por Fíos pódese seleccionar se os fíos han aparecer expandidos (abertos) por omisión ou se han aparecer contraídos (fechados). Obviamente, pódense continuar a abrir e fechar os fíos cos botóns + e -.

Con Visualización de datas pódese escoller entre varios formatos de datas. O Formato Localizado é o que se pode especificar baixo País e Lingua en &. Para o formato Personalizado pode obter unha descrición dos valores posíbeis premendo &Shift;F1 e logo na opción Personalizado.

### Bandexa do Sistema

Se activa a icona da bandexa do sistema, mostrarase na bandexa do sistema a iconiña do &kmail; co número de mensaxes sen ler. Pódese activar a icona da bandexa do sistema do &kmail; con Activar icona na bandexa do sistema, e con Modo da Bandexa do Sistema pódese especificar se a icona da bandexa deberá mostrarse sempre ou só cando tiver mensaxes sen ler.

Se a icona estiver visíbel, pode agochar a xanela principal do &kmail; calcando na icona ou no botón de fecho da xanela. Calcando na icona pode facer que a xanela principal do &kmail; sexa visíbel de novo. Se preme na icona co botón dereito do rato, terá un menú con algúns comandos útiles. Pode comprobar o correo novo, crear unha mensaxe nova ou sair do &kmail;. Para alén diso, existe a opción Mensaxes Novas En, que lista todos os cartafoles que conteñan mensaxes por ler. Se escolle un deses cartafoles, ese cartafol ficará seleccionado na xanela principal do &kmail;.

## Páxina do Compositor

### Xeral

Inserir automaticamente a sinatura

  Se esta opción estiver seleccionada, a súa sinatura, tal como está definida na páxina de identidade, inclúese automaticamente no fin de todas as mensaxes que cree (&ie; mensaxes novas, respostas, &etc;).

Empregar aspas intelixentes

  Se esta opción estiver seleccionada, o &kmail; rachará as liñas longas mais tentará manter as citas frecuentes (&eg; o> aparecerá sempre no inicio da liña).

Pedir automaticamente confirmacións de entrega das mensaxes

  Se esta opción estiver seleccionada, ficará por omisión activo. Selecciónea só se sabe o que está a facer. Moita xente considera que os &mdn; son unha molestia (ou simplemente ignóraos). É mellor optar por pedir as confirmacións mensaxe a mensaxe.

Axuste de palabras na columna

  Permite activar ou desactivar a mudanza de liña na xanela do compositor e permite escoller a coluna na que se racharán (probabelmente non faga falta mudar o valor por omisión, que é `78`).

Intervalo de gravado automático

  Pódese crear unha copia de seguranza do texto do compositor regularmente. Esta opción permite indicar o intervalo usado para crear a copia de seguranza. Pódese desactivar a gravación automática configurando este valor como `0`.

Editor Externo

  Se non gosta do Compositor, pode empregar un editor diferente. Repare que a xanela do Compositor se abrirá o mesmo e que o editor externo se abrirá logo así que vostede escriba un carácter no corpo da mensaxe. Cando remate, garde o texto e saia do editor. O texto aparecerá na xanela do compositor, desde onde o pode enviar. Repare que o editor pode non regresar inmediatamente; terá que utilizar &eg; ``gvim `-f` `%f``` para gvim.

### Frases

A pestana Frases permite definir a liñas xeradas automaticamente que se engaden ás respostas ás mensaxes ou ás mensaxes redirixidas e o carácter que se engade antes do texto citado. Existen caracteres especiais delimitados por &percnt; que inserirán determinados valores, que tamén se mostran na parte superior da sección Frases. Pódense engadir frases de resposta en linguas distintas da lingua por omisión do &kde; mediante o botón Engadir.... Alí pódese escoller entre diferentes linguas co menú despregábel Lingua. Isto só funciona con linguas para as que teña instalado o seu paquete i18n.

### Asunto

Esta sección contén unha lista dos prefixos para Resposta e Redirección. Se recibe mensaxes que utilizan prefixos diferentes dos normais, pódeos engadir aquí para que o &kmail; os recoñeza. Deste xeito, o &kmail; pódeos ignorar ao ordenar as mensaxes e ao definir o asuntu dunha resposta ou dunha mensaxe redirixida, así como substituílos opcionalmente con Re: ou Fwd: respectivamente.

### Codificación

Aquí pódense xestionar as codificacións por omisión usadas para as súas propias mensaxes. Comprobarase que cada mensaxe que envíe está escrita nun dos conxuntos de caracteres listados, comezando polo inicio da lista. Se estiver, usarase ese conxunto de caracteres. Se non estiver, aparecerá un diálogo que lle dirá que ten que escoller manualmente a codificación mediante Opcións Establecer codificación.

Se selecciona Manter a codificación orixinal cando se resposte ou se reenvíe (se é posíbel), manterasee a codificación orixinal da mensaxe, a menos que existan caracteres que non se poidan representar con ese conxunto de caracteres.

### Cabeceiras

Seleccione Empregar sufixo ID de mensaxe personalizado se quere que o &kmail; xere IDs de mensaxe cun sufixo personalizado. Introduza o sufixo que desexe no campo Sufixo ID personalizado. Asegúrese de que o sufixo que especifique é único a nivel mundial. O mellor é empregar o nome dun dominio que vostede posúa. Se non selecciona Empregar sufixo ID de mensaxe personalizado, o &kmail; xerará automaticamente o ID de mensaxe completo. Se non sabe o que é isto, non sinale esta opción.

A lista Definir campos personalizados para a cabeceira MIME configura as cabeceiras que usará o &kmail; para as mensaxes saintes. Pódense inventar campos novos ou sobrepor os existentes. Esta funcionalidade só é últil para os usuarios avanzados.

### Ficheiros Anexos

Se ten que enviar anexos con nomes de ficheiro que conteñan caracteres non ingleses a usuarios de Outlook(TM) ou Outlook Express(TM), deberá seleccionar a opción Nomes de anexos compatíbel con Outlook. O &kmail; codificará entón os nomes dos anexos dunha forma non padrón que sexa comprendida polo Outlook(TM).

Lémbrese que o &kmail; creará mensaxes incompatíbeis coa norma e, polo tanto, é posíbel que as súas mensaxes non sexan comprendidas polos clientes de correo que sigan as normas. En consecuencia, a non ser que non teña opción, non debería activar esta opción.

Seleccione Activar a detección de ficheiros anexos perdidos se quere que o &kmail; lle avise cando estea a piqeus de enviar unha mensaxe sen anexos ainda que o texto da mensaxe conteña certas palabras que indiquen que pretende incluir un anexo. Pódese modificar a lista de palabras chave.

## Páxina de Seguranza

### Lectura

Nesta pestana pódense configurar opcións relacionadas coa seguranza á hora de ler mensaxes.

Preferir HTML a texto simple

  Se isto estiver seleccionado, o &kmail; mostrará mensaxes en &html; co seu formato e disposición &html;. Recomendamos moito que non se active esta opción, dado que poden acontecer problemas relacionados co &html;. Cando esta opción está desactivada, pódense ler as mensaxes en &html;, mais só como texto normal.

Permitir que as mensaxes carguen contidos externos dende Internet

  Se isto estiver seleccionado, o &kmail; pode cargar imaxes, follas de estilo, &etc; externas desde a internet cando mire unha mensaxe en &html;. Recomendamos moito que non se seleccione isto (ainda que non teña efectos cando estea a ver mensaxes en texto normal). Engadindo referencias externas ás súas mensaxes, quen envían correo lixo poden detectar que e cando mirou para a súa mensaxe. Teña en conta que esta opción non ten efecto en &Java;, JavaScript e Extensións - estas desactívanse de todos os xeitos e non se poden activar en absoluto.

Confirmación de Entrega das Mensaxes

  Os &mdn; son unha xeralización do que comunmente se chama acuse de recibo. O autor da mensaxe solicita que se lle envíe unha comunicación sobre a entrega e o programa de correo do destinatario xera unha resposta a partir da cal o autor saberá o que lle aconteceu á súa mensaxe. Os tipos de configuramción comúns inclúen amosada (&ie; lida), borrada e despachada (&eg; reenviada).

  Dispón das opcións seguintes (listadas como Política de envío) para controlar cando quere que o &kmail; envíe &mdn;s:

  Ignorar (recomendada)

    Ignora todos os pedidos de notificación. Nunca se enviará unha &mdn; automaticamente.

  Preguntar

    Resposta aos pedidos só despois de lle pedir autorización ao usuario. Deste xeito, pode enviar &mdn; para mensaxes escollidas e ignorar ou rexeitar outras.

  Denegar

    Envía sempre unha notificación denegada. Isto só lixeiramente mellor que enviar sempre &mdn;. O autor saberá igual que se actuou sobre a mensaxe; simplemente non pode saber se se eliminou, leu, &etc;

  Enviar sempre

    Envía sempre a notificación de entrega pedida. Isto significa que o autor da mensaxe sabe cando se actuou sobre a mensaxe e, ademais, o que lle aconteceu (foi mostrada, eliminada, &etc;). Non se recomenda esta opción para nada, mais está disponíbel dado que ten sentido onde a privacidade non sexa un problema, &eg; na xestión de relacións cos clientes.

  Se non tiver a certeza, experimente un pouco con Preguntar e, se acha que as preguntas do &kmail; lle resultan molestas, mude para Ignorar.

  As opcións seguintes (listadas como Citar a mensaxe orixinal) permiten controlar canto se envía da mensaxe orixinal en &mdn;.

  Nada

    Non se inclúe na resposta &mdn; ningunha parte da mensaxe a non ser o ID obrigatorio da mensaxe e o destinatario orixinal. Isto conserva información dabondo para que o remitente atope a mensaxe no seu correo enviado para a que se xerou a &mdn;.

  Mensaxe completa

    Anexa a mensaxe completa á notificación de entrega. Normalmente, isto é demasiado. Non engade información valiosa que non se poda deducir das cabeceiras da mensaxe mesmas, mais ás veces hai que insiste nisto, xa que así lle resulta máis doado aos humanos relacionar o contido da mensaxe co que enviaron antes que simplemente as cabeceiras.

  Só as cabeceiras

    Anexa só as cabeceiras á notificación de entrega. Normalmente isto abonda para permitir que tanto os humanos (polo asunto) como os computadores (polo ID da mensaxe) relacionen doadamente a &mdn; e a mensaxe orixinal.

  Se non tiver a certeza, deixe a opción como está.

Non enviar MDNs en resposta a mensaxes cifradas

  Esta opción suprime o envío de &mdn; se a mensaxe está cifrada (parcialmente ou totalmente). Isto limita as tentativas de empregar a funcionalidade do &mdn; do &kmail; como un oráculo que permita deducir se vostede foi quen de descrifrar ou non a mensaxe.

  De forma estrita, esta opción non é precisa, dado que o &kmail; envía &mdn;s independentemente do feito de que a mensaxe se puidese descifrar con éxito ou non (o pedido de notificación de entrega reside na parte non cifrada da mensaxe), mais dalle ao usuario consciente da seguranza a opción de os enviar sempre que for pedido (opción non seleccionada) ou nunca (opción seleccionada).

  Se non tiver a certeza, deixe a opción seleccionada.

Importar automaticamente chaves e certificados

  Se isto estiver seleccionado, o &kmail; importa automaticamente os anexos que conteñan chaves &openpgp; para o seu chaveiro local e os anexos que conteñan chaves &smime; para a súa caixa de chaves local.

  A verificación das sinaturas &smime; implica sempre a importación dos certificados contidos na mensaxe. Polo tanto, esta opción non afecta este comportamento. Tampouco ten relación coa funcionalidade de `obtención automática de chaves` do &gpg;, coa que o &gpg; tentará importar as chaves descoñecidas desde un servidor de chaves.

### Edición

Nesta pestana pódense configurar opcións relacionadas coa seguranza á hroa de redixir mensaxes.

Asinar automaticamente as mensaxes

  Se isto estiver seleccionado, a opción do compositor ficará activada por omisión.

  Porén, pódese activar ou desactivar para cada mensaxe.

Cifrarse sempre a un mesmo

  Se isto estiver seleccionado, calquer mensaxe que se cifre para os destinatarios tamén se cifrará para si mesmo.

  Se non se activa esta opción, pode que vostede non sexa quen de descifrar máis as mensaxes escritas por vostede mesmo e cifradas para outra xente.

Gravar as mensaxes enviadas cifradas Esta opción permite un modo de empregar o cifrado de correo que ás veces se chama (de forma enganadora) cifrado só para o transporte. Neste modo de operación, retírase o cifrado da mensaxe logo de chegar ao destino. O cifrado dura só o tempo que lle leva chegar ao seu destino. O &kmail; apoia este modo a medias, dado que esta funcionalidade debería estar colocada mellor no servidor de correo (MTA) que no cliente (MUA). Pode, polo tanto, desaparecer en futuras versións do &kmail;.

  Se isto estiver seleccionado, as mensaxes almacénanse no seu cartafol de correo enviado logo de que as envíe (&ie; se estaban cifradas tamén se almacenan así).

  Se non estiver seleccionado, as mensaxes gardaranse sempre sen cifrar no seu cartafol de correo enviado, mesmo se se enviaron cifradas.

Amosar sempre as chaves de cifrado para aprobación

  Se isto estiver seleccionado, cada vez que cifre unha mensaxe aparecerá un diálogo que lle presenta as chaves de cifrado que se han empregar para cada destinatario. Nel poderá revisar a escolla de chaves, alteralas e aprovar o cancelar a operación de cifrado. Recomendamos que seleccione isto, xa que fai que o proceso de cifrado sexa máis transparente.

Cifrar automaticamente as mensaxes sempre que se poida

  Isto tamén se chama cifrado oportunista. Se estiver seleccionado, o &kmail; tentará facer a correspondencia dos destinatarios coas chaves (&openpgp; ou &smime;) mesmo cando vostede non solicitase expresamente o cifrado. Se se atopan chaves utilizábeis para todos os destinatarios, o &kmail; preguntará se quere ou non cifrar a mensaxe.

  Recoméndase moito activar isto, dado que torna o cifrado de mensaxes realmente doado.

Nunca asinar/cifar cando se garde como borrador

  Se isto estiver seleccionado, o &kmail; non tentará asinar e/ou cifrar as mensaxes que simplemente se gardan no cartafol de borradores. Isto é máis práctico e non se torna nunha perda grande de seguranza, sempre que o cartafol de borradores for seguro. Os usuarios de &imap; deberían ter esta opción desactivada se o seu cartafol de borradores está no servidor.

### Advertencias

Nesta pestana pódense activar ou desactivar os avisos relacionados coa seguranza.

Advertir cando se tenten enviar mensaxes non asinadas

  Se isto estiver seleccionado, o &kmail; mostrará unha advertencia se por calquera razón se fose enviar unha mensaxe sen a asinar dixitalmente.

Advertir cando se tente enviar unha mensaxe non cifrada

  Se isto estiver seleccionado, o &kmail; mostrará unha advertencia se por calquera razón se fose enviar unha mensaxe sen cifrar.

  Ainda que sexa normal asinar todas as mensaxes que se envíen, cifralas non o é. Polo tanto, a non ser que a súa empresa teña unha política de non enviar nunca mensaxes sen cifrar, podería ser unha boa idea manter esta opción desactivada e confiar no cifrado oportunista para altertar se podería enviar mensaxes cifradas mais non o pedira.

Advertir se o enderezo de correo electrónico do destinatario non se atopa no certificado

  Se isto estiver seleccionado, o &kmail; emitirá un aviso se se vai usar un certificado &smime; ou unha chave &openpgp; para un destinatario cuxo enderezo de correo non aparece listado entre os enderezos de correo almacenados no certificado.

  Entre as situacións nas que se activaría este aviso están o configurar as chaves &openpgp; ou os certificados &smime; por identidade, o cifrar e o verificar sinaturas, se a sinatura se fixo cun certificado que non inclúe o enderezo de correo do remitente.

Advertir se un certificado/chave caduca pronto

  Se isto estiver seleccionado, o &kmail; avisará cando se vaian empregar un certificado &smime; ou unha chave &openpgp; que estean a piques de caducar.

  Pódese configurar por separado o período no cal avisar antes de que caduque a chave ou certificado para as chaves de sinatura e de cifrado, así como (no caso de &smime;) para os certificados de usuario final, certificados de CA intermediarias e certificados raiz.

Reactivar Todas as Advertencias "Non Preguntar de Novo"

  Para alén dos avisos principais que se describiron máis arriba, existen máis mensaxes de advertencia e de información que conteñen unha opción para non os mostrar máis. Se os quixer reactivar despois de escoller non os ver máis, pódeo facer premendo este botón. Isto reactivará todos estes avisos en &kmail;. Non ten moito sentido permitir unha seleccion máis fina de que avisos mostrar xa que vostede pode simplemente seleccionar a opción de suprimilos de novo cando aparezan de novo.

### Validación &smime;

Esta pestana contén entradas seleccionadas do diálogo de configuración de mecanismos dinámicos do &gpgsm;. Consulte o manual do &gpgsm; para unha descrición destas opcións.

Validar certificados empregando CRLs

  Se isto estiver seleccionado, os certificados &smime; valídanse empregando Listas de Revogación de Certificados (CRLs).

Validar certificados en liña (OCSP)

  Se esta opción estiver seleccionada, os certificados &smime; valídanse empregando o Protocolo de Estado de Certificados En Liña (OCSP).

  Encha o URL do sistema de OCSP no campo reservado para este efecto.

URL do servidor OCSP

  Introduza o enderezo do servidor para a validación en liña de certificados. O URL comeza normalmente por http://.

Sinatura do servidor OCSP

  Seleccione ou altere a chave &smime; que queira empregar.

Ignorar o URL de servizo dos certificados

  Seleccione esta opción para ignorar a validación en liña usando o OCSP. Esta opción require o dirmngr >= 0.9.0.

Non comprobar a política dos certificados

  Por omisión, GnuPG emprega o ficheiro ~/.gnupg/policies.txt para comprobar se se permite unha política de certificados. Se se selecciona esta opción non se comproban as políticas.

Non consultar nunha unha CRL

  Se se activa esta opción, as Listas de Revogación de Certificados non se empregarán nunca para validar certificados &smime;.

Obter os certificados de expendedor que falten

  Seleccione esta opción se quere que se obteñan os certificados do emisor que falten cando sexa necesario. Isto aplícase a ambos os dous métodos de valicación, CRLs e OCSP.

Non realizar ningunha solicitude HTTP

  Deshabilita por completo o uso de HTTP para &smime;.

Ignorar os Puntos de Distribución CRL HTTP dos certificados

  A procurar pola localización dunha CRL, o certificado "a comprobar" contén normalmente o que se coñecen como entradas de Punto de Distribución (DP) de CRL, que son URLs que describen como acceder ao URL. Emprégase a primeira entrada de DP que se atope. Con esta opción, ignóranse todas as entradas que utilicen o esquema HTTP ao procurar por un DP axeitado.

Empregar proxy HTTP do sistema

  Se se selecciona esta opción, empregarase o valor do proxy HTTP amosado á dereita (que provén da variábel de ambiente http_proxy) para calquera solicitude HTTP.

Empregar este proxy para as solicitudes HTTP

  Introduza aquí a localización do seu Proxy HTTP, que se utilizará para todas as solicitudes HTTP relacionadas con &smime;. A sintaxe é servidor:porto; por exemplo omeuproxy.ningures.com:3128.

Non realizar ningunha solicitude LDAP

  Deshabilita por completo o uso de LDAP para &smime;.

Ignorar o Punto de Distribución CRL LDAP dos certificados

  Cando se procura pola localización dunha CRL, o certificado a comprobar contén normalmente o que se coñecen como entradas Punto de Distribución CRL (DP), que son URLs que describen o xeito de acceder ao URL. Úsase a primeira entrada DP que se atope. Con esta opción, ignóranse todas as entradas que usen o esquema LDAP cando se procure por un DP axeitado.

Servidor primario para as solicitudes LDAP

  Se se introduce aquí un servidor LDAP, todas as solicitudes LDAP irán primeiro a ese servidor. Máis exactamente, esta configuración omite calquer parte de servidor e porto especificados nun URL de LDAP e tamén se utilizará se se omitiron o servidor e o porto do URL. Empregaranse outros servidores LDAP só se falla a conexión co proxy.A sintaxe é SERVIDOR OU SERVIDOR:PORTO. Se se omite o porto, emprégase o porto 389 (porto LDAP estándar).

### Ferramentas de cifrado

Nesta pestana pódense configurar os mecanismos de cifrado que se han empregar para as operacións criptográficas do &openpgp; e do &smime; (como asinar e cifrar).

Do lado dereito vese unha lista dos mecanismos disponíbeis. Por baixo de cada elemento pódense ver os protocolos (&openpgp; e/ou &smime;) que recoñece o mecanismo. Se non se lista un protocolo, o mecanismo non o recoñece. Se se lista, mais en gris, o mecanismo coñece o protocolo, mais non se atoparon algúns programas necesarios ou producíronse outros erros na inicialización. Se preme Examinar de novo, aparece un diálogo que lista as razóns dos problemas de inicialización.

Para configurar un mecanismo, seleccióneo na lista de mecanismos disponíbeis e prema Configurar.... O diálogo de configuración, específico para cada mecanismo, créase dinamicamente a partir da información enviada polo mecanismo. Pode, polo tanto, mudar se actualiza as aplicacións do mecanismo, ainda que o &kmail; non se altere. Se o botón Configurar... estiver desactivado, o mecanismo non permite empregar un diálogo de configuración.

Consulte os manuais das aplicacións de cada mecanismo para unha descrición das opcións que se presentan nos diálogos de configuración dos mecanismos.

Diante das entradas de cada protocolo de mecanismo pódese ver unha opción coa que se pode seleccionar que mecanismo se ha de usar para cada protocolo dado. Estas opcións son exclusivas de cada protocolo, o que significa que se selecciona un mecanismo para realizar operacións de &openpgp;, todas as outras implementacións de &openpgp; deixarán de estar seleccionadas, mais manterase a selección do mecanismo &smime;. Se non se selecciona ningún mecanismo para un protocolo dado, ese protocolo estará efectivamente desactivado para ser usado polo &kmail;.

## Páxina de Miscelánea

### Cartafoles

Requirir confirmación antes de botar todas as mensaxes no lixo

  Active esta opción se quere que se lle pida confirmación sempre que utilice Cartafol Mover Todas as Mensaxes para o Lixo.

Excluir mensaxes importantes da caducidade

  Active esta opción se non quere que as mensaxes importantes se eliminen cando caduquen as mensaxes, &ie; durante a eliminación automática das mensaxes antigas.

Cando se tente procurar as mensaxes non lidas

  Esta opción controla o que acontece se preme un dos atallos para ir á mensaxe anterior ou seguinte sen ler (&eg; Espazo). Se lle pide ao &kmail; que vaia á seguinte mensaxe sen ler, ainda que non haxa ningunha mensaxe sen ler por baixo da mensaxe seleccionada nese momento, sucede o seguinte:

  - Se está seleccionado Non Voltar ao Inicio, non acontece nada.

  - Se está seleccionado Circular no Cartafol Actual, o &kmail; procurará polo comezo do cartafol actual até atopar unha mensaxe sen ler. Se non hai ningunha, non acontece nada.

  - Se está seleccionado Circular por Todos os Cartafoles, o &kmail; procurará primeiro no cartafol actual por unha mensaxe sen ler. Se non atopa ningunha, entón &kmail; procurará no seguinte cartafol que conteña mensaxes sen ler.

  Aplícase o mesmo se se lle pide ao &kmail; que vaia para a mensaxe sen ler anterior.
Saltar para a primeira mensaxe sen ler ao entrar nun cartafol

  Se esta opción está activada, o &kmail; irá á primeira mensaxe sen ler cando entre nun cartafol; se non está activada, o &kmail; irá á primeira mensaxe nova ou, se non hai ningunha mensaxe nova, á mensaxe que estaba seleccionada cando se saiu do cartafol.

Marcar as mensaxes escollidas como lidas despois de...

  Cando seleccione unha mensaxe nova ou sen ler, o &kmail; mudará o estado da mensaxe para lida após o número de segundos que introduza aquí. Se se desactiva esta opción, as mensaxes manterán o seu estado de novas ou sen ler.

Preguntar por acción despois de arrastrar as mensaxes para outro cartafol

  Cando arrastre unha mensaxe para un cartafol diferente, aparecerá unha xaneliña que lle preguntará se quere mover ou copiar a mensaxe. Se desactiva esta opción, a mensaxe moverase inmediatamente, sen preguntar.

Por defecto, os cartafoles de mensaxes no disco son...

  Aquí pode definir o formato de cartafoles por omisión que se ha empregar cando cree un cartafol novo.

Abrir este cartafol no inicio

  Aquí pódese definir o cartafol que quere que se seleccione por omisión cando inicie o &kmail;. Se só emprega cartafoles &imap;, pode configurar isto para que sexa o seu cartafol de entrada &imap;. Se fai isto, pode contraer os cartafoles locales na lista de cartafoles, e ficarán fechadas cando se inicie o &kmail;.

Baleirar o lixo cando se saia do programa

  O cartafol do lixo límpase de mensaxes cando sae do &kmail; se se selecciona esta opción.

### Groupware

Activar a funcionalidade do recurso de IMAP

  Posibilita almacenar as entradas das aplicacións do Kontact (KOrganizer, KAddressBook e KNotes). Hai que definir esta opción cando configure Kontact como Cliente do Kolab para KDE. Se esta opción estiver activa, terá tamén que engadir os recursos axeitados do Centro de Control de KDE (kcontrol) na sección Configuración dos Recursos de KDE. Hai que engadir os recursos de Kolab no caso de que a funcionalidade dos recursos se aplique á configuración do cliente de Kolab para KDE.

Formato empregado para os cartafoles de traballo en grupo

  Escolla o formato de almacenamento para os cartafoles de traballo en grupo

  - O formato por omisión é Normal (Ical/Vcard) para os cartafoles de calendarios (Ical) e os cartafoles de caderno de enderezos (Vcard). Isto torna disponíbeis todas funcionalidades do Kontact.

  - Os usuarios do Kolab deberían escoller XML do Kolab. Este formato emprega un modelo personalizado que se asemella ao empregado por Microsoft Outlook(tm) e ofrece unha mellor compatibilidade.

Lingua para os cartafoles de groupware

  Escolla entre as linguas disponíbeis para os nomes dos cartafoles do almacenamento IMAP para a súa lingua. Teña en conta que esta opción só pretende a compatibilidade con Microsoft Oulook(tm). Non se recomenda que mude o seu valor por omisión, a menos que teña de o facer, dado que torna a mudanza de linguas imposíbel.

Os cartafoles de recursos están na conta

  Seleccione o pai dos cartafoles de recursos IMAP. Debería seleccionar o nome da súa conta IMAP/DIMAP. Por omisión, o servidor do Kolab define que a caixa de entrada de IMAP sexa o pai.

Agochar cartafoles groupware

  Non necesitría ver os cartafoles que conteñen os recursos de IMAP. Porén, se os quixer ver, pódeo facer activando esta opción.

Xestionar as cabeceiras De:/Para: nas respostas aos convites

  Active esta opción para permitir que o Outlook(tm) de Microsoft comprenda as súas respostas aos pedidos de convites.

Enviar convites no corpo da mensaxe

  Os convites costuman ser envidados como anexos nunha mensaxe de correo. Ao activar esta opción, permite que as mensaxes de convite se envíen no texto do correo, o que é preciso para enviar convites e respostas ao Outlook(tm) de Microsoft.

## Opcións sen representación da interface do usuario

Apart from the options presented in the configuration dialog, some options can only be set directly in the &kmail; configuration file or through KIOSK. These so called "hidden" configuration options cannot be changed via the normal &kmail; Settings dialog; they must be made by modifying the configuration file using a text editor or the `kwriteconfig` program.

The &kmail; configuration file is called `kmailrc` and can be found in your home directory. The location can vary according to your operating system or distribution, but can always be found by running the command ``kde4-config --path config --locate kmailrc``. For the remainder of this section, assume that the configuration file is located in `/path/to/kmailrc`.

Whenever changing these options, make sure to quit &kmail; first before editing the configuration file. Only restart &kmail; after you have made and saved the changes to the configuration file.

Enviar Notificacións de Entrega de Mensaxes cun remitente baleiro (SendMDNsWithEmptySender)

  Envía as Notificacións de Entrega das Mensaxes cunha cadea de remitente baleira. Pode que algúns servidores estean configurados para rexeitar estas mensaxes, de modo que, se estiver a ter problemas ao enviar MDNs, asegúrese que esta opción non está activada. Para activala, engada unha liña que poña: SendMDNsWithEmptySender=true na sección [MDN] do ficheiro de configuración do kmail. De non existir tal sección, simplemente engada "[MDN]" nunha liña soa xusto por riba da opción. Teña en conta que a configuración por omisión como "false" estritamente falando viola as normas da internet, mais está definida desa forma por razóns prácticas, para evitar que os servidores rexeiten MDNs que KMail xera porque pensan que son lixo electrónico.

  &percnt; ``kwriteconfig` `--file /path/to/kmailrc --group MDN --key SendMDNsWithEmptySender true``

MaximumAttachmentSize

  This allows the maximum file size allowed for attachments in the mail composer to be limited. To limit attachments to 20 MB in size, for example, add a line reading (under [Composer] section):

      MaximumAttachmentSize=20

  &percnt; ``kwriteconfig` `--file /path/to/kmailrc --group Composer --key MaximumAttachmentSize 20``

CloseDespiteSystemTray

  Esta opción permite configurar a aplicación para que se feche por completo, mesmo se hai unha icona da bandexa do sistema configurada, o que normalmente mantería a aplicación en execución. Para activar a funcionalidade, engada unha liña que diga (na sección [General]):

      CloseDespiteSystemTray=true

  &percnt; ``kwriteconfig` `--file /path/to/kmailrc --group General --key CloseDespiteSystemTray true``

CheckOutOfOfficeOnStartup

  Con esta opción activada, o KMail comprobará sempre no arranque se existe unha mensaxe "fora da oficina" configurada e mostrará un aviso de ser así. Para desactivar esta funcionalidade, engada unha liña que diga (na sección [OutOfOffice]):

      CheckOutOfOfficeOnStartup=false

  &percnt; ``kwriteconfig` `--file /path/to/kmailrc --group OutOfOffice --key CheckOutOfOfficeOnStartup false``

disregardUmask

  In versions prior to 1.9, &kmail; saved all attachments to disk with permissions set to 600 — only readable or writable by the owner of the file. In response to user feedback, this was made configurable in &kmail; version 1.9, with the defaults changed to honour the umask set on the user account while saving files to disk. To enable this feature, add a line reading (under [General] section):

      disregardUmask=true

  &percnt; ``kwriteconfig` `--file /path/to/kmailrc --group General --key disregardUmask true``

ShowUserAgent

  Starting in version 1.9, &kmail; can show the User-Agent or X-Mailer value from the message header when using Fancy Headers (see View->Headers menu). To enable this feature, add a line reading (under [Reader] section):

      ShowUserAgent=true

  &percnt; ``kwriteconfig` `--file /path/to/kmailrc --group Reader --key ShowUserAgent true``